# María José Bueno Márquez

María José Bueno Márquez, més coneguda com a Pepa Bueno (Badajoz, 29 de gener de 1964) és una periodista espanyola, vinculada a la Cadena SER. i al grup PRISA. El 27 de juliol de 2021 va ser proposada com a directora del diari El País.

## Biografia

Comença la seva carrera professional en els serveis informatius de Ràdio Nacional d'Espanya-Extremadura, d'on passa, com a cap d'informatius, a RNE-Aragó, al mateix temps que col·labora amb el periòdic Diario 16.
Després de passar per la prefectura d'informatius a Madrid de l'emissora de ràdio pública, el 1991 s'incorpora a Televisió Espanyola i, concretament, al seu Centre Territorial a Andalusia, on presenta i dirigeix l'informatiu regional. Més tard fa el propi al Centre Territorial de Madrid. Al setembre de 1996 assumeix la subdirecció i copresentació, al costat de Jose Toledo, del programa d'actualitat Gente. Durant gairebé vuit anys apareix diàriament en la pantalla petita, donant notícia de la crònica de successos.
Després del nomenament de Fran Llorente com a director dels serveis informatius de TVE, és seleccionada per substituir Luis Mariñas al programa diari d'entrevistes i actualitat política Los desayunos de TVE, labor que desempeñó entre 2004 i 2009. Entre març i juny de 2008 també va conduir el magazine matinal Esta mañana en la mateixa cadena.
Ocasionalment escriu articles d'opinió a El Periódico de Catalunya. També col·labora activament amb l'Asociación Escuela para Todas, una organització sense ànim de lucre amb el principal objectiu d'escolaritzar nenes a Cambodja. Pepa Bueno és ambaixadora d'Escuela para Todas de Marie Claire.
En setembre de 2009 s'encarregà de l'edició i presentació de la Segona Edició del Telediario en TVE, en substitució de Lorenzo Milá, i se n'encarregarà fins al 2012. El 2012 s'incorpora a la Cadena SER per presentar, junt amb Gemma Nierga, el programa líder de la ràdio espanyola Hoy por hoy de la Cadena SER.
A l'octubre de 2014 s'incorporà a l'equip d'Un tiempo nuevo a Telecinco com a col·laboradora, fins a gener de 2015. En febrer de 2015 s'anuncia que serà l'encarregada de substituir Risto Mejide al capdavant de Viajando con Chester a Cuatro.
El 2019 passa a ocupar-se del programa Hora 25, també dins de la Cadena SER. I el 27 de juliol de 2021 el Consell d'Administració del diari El País inicia el procés per nomenar-la directora del diari en substitució de Javier Moreno.

## Premis i nominacions

* Micrófono de oro
* Medalla d'Extremadura (2009)
* El 1996 el Club de Opinión La Sabina de Saragossa li concedí La Sabina de Plata.
* el 2008 va rebre l'Antena de Oro, que atorga la Federació d'Associacions de Ràdio i Televisió d'Espanya, pel seu programa Los desayunos de TVE.
* El 2010 li fou concedit el Premi de Periodisme Francisco Cerecedo, de l'Associació de Periodistes Europeus.
* El 2014 va ser guardonada per la seva trajectòria professional al món de la comunicació espanyola amb el premi Ramón Rubial.
* El 2015 va obtenir el Premi Bones Pràctiques de Comunicació no Sexista de l'Associació de Dones Periodistes de Catalunya, per fer visible les dones i les seves actuacions en un programa de ràdio generalista d'una cadena privada.

## Referències

* 1 2 «Pepa Bueno, nueva directora de EL PAÍS» (en castellà). El País, 27-07-2021. [Consulta: 28 juliol 2021].
* ↑ «La periodista Pepa Bueno se estrena como escritora con 'Vidas arrebatadas', una historia sobre dos víctimas de ETA» (en castellà). 20minutos, 07-02-2021. [Consulta: 6 desembre 2023].
* ↑ ABC. «Pepa Bueno sustituye a Luis Mariñas al frente de "Los Desayunos de TVE"», 13-07-2004. [Consulta: 4 novembre 2009].
* ↑ El Periódico. «Pepa Bueno debuta al frente del nuevo magacín 'Esta mañana'», 24-03-2008. [Consulta: 4 novembre 2009].
* ↑ rtve.es. «Pepa Bueno, embajadora de “Escuela para todas”, un proyecto solidario en Camboya», 16-10-2009. [Consulta: 4 novembre 2009].
* ↑ rtve.es. «Pepa Bueno presentará el Telediario 2; Lorenzo Milá, nuevo corresponsal en Washington», 10-06-2009. [Consulta: 4 novembre 2009].
* ↑ Cinco Días. «Pepa Bueno y Gemma Nierga presentarán el 'Hoy por Hoy' de la SER», 16-06-2012.
* ↑ Formula TV. «Pepa Bueno, nueva presentadora de 'Viajando con Chester'», 26-02-2015.
* ↑ SER, Cadena. «'Hoy por Hoy' se unifica bajo la dirección de Àngels Barceló y Pepa Bueno se pone al frente del emblemático 'Hora 25'» (en castellà), 05-06-2019. [Consulta: 27 juliol 2021].
* ↑ Rocío Entonado. «Pepa Bueno y Sánchez Adalid, entre los premiados con la Medalla de Extremadura». lacronicabadajoz.com, 01-08-2009. [Consulta: 4 novembre 2009].
* ↑ Club de Opinión La Sabina. «PREMIOS SABINA DE ORO Y SABINA DE PLATA» p. 2, 1996. Arxivat de l'original el 2009-11-04. [Consulta: 4 novembre 2009].
* ↑ «Antena de Oro para Gran Wyoming, Pepa Bueno y Susana Griso» (en castellà). El País [Madrid], 19-04-2008. ISSN: 1134-6582.
* ↑ Asociación de Periodistas Europeos. «Premio Francisco Cerecedo» p. 2, 2010. [Consulta: 26 juliol 2010].
* ↑ CADENA SER. «Pepa Bueno recibe el premio Ramón Rubial». http://www.cadenaser.com/,+05-04-2014. Arxivat de l'original el 2014-04-08. [Consulta: 7 abril 2014].
* ↑ «Els Premis de Comunicació no Sexista 2015 per “la meitat de tot”». Dones. Revista digital, 14-11-2015. [Consulta: 2 gener 2021].

## Enllaços externs

* Asociación Escuela Para Todas Arxivat 2009-12-12 a Wayback Machine.